Direktiva Komisije

z dne 17. maja 1988

o prilagoditvi Direktive Sveta 77/649/EGS o približevanju zakonodaje držav članic o vidnem polju voznikov motornih vozil tehničnemu napredku

(88/366/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo 87/403/EGS [2], in zlasti člena 11,

ob upoštevanju Direktive Sveta 77/649/EGS z dne 27. septembra 1977 o približevanju zakonodaje držav članic o vidnem polju voznikov motornih vozil [3], spremenjene z Direktivo 81/643/EGS [4], zlasti člena 5,

ker se je razvila konstrukcija vozil predvsem pod vplivom preskušanja aerodinamike, zato da bi se varčevalo z gorivom, to pa je pogosto vodilo k zelo velikemu naklonu vetrobranskega stekla; ker je treba spremeniti sedanje zahteve glede oviranega binokularnega pregleda, kar povzročajo stebrički vetrobranskega stekla, zato da bi zmanjšali težave, s katerimi se srečujejo proizvajalci v proizvodnji vozil z optimalnim koeficientom zračnega upora (Cx);

ker so praktične izkušnje pokazale, da je treba spremeniti tudi nekatere zahteve za vodnike "radijskih anten" in vodnike za "odleditev/sušenje", ki so sestavni del vetrobranskega stekla, za doseganje kar najboljše kakovosti in delovanja, povezanega z zelo učinkovitimi radijskimi napravami v vozilu, in za doseganje večje učinkovitosti naprav za odleditev in sušenje vetrobranskega stekla z zagotavljanjem njegove dobre optične kakovosti in brez zakrivanja vidnega polja;

ker so ukrepi, predvideni v tej direktivi, skladni z mnenjem Odbora za prilagajanje direktiv o odpravi tehničnih ovir pri trgovanju na področju motornih vozil tehničnemu napredku,

SPREJELA NASLEDNJO DIREKTIVO:

Člen 1

Seznam prilog ter prilogi I in IV k Direktivi 77/649/EGS se spremenijo skladno s prilogo k tej direktivi.

Člen 2

Države članice sprejmejo predpise, potrebne za uskladitev s to direktivo, najpozneje do 1. oktobra 1988. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 17. maja 1988

Za Komisijo

Cockfield

Podpredsednik

[1] UL L 42, 23.2.1970, str. 1.

[2] UL L 220, 8.8.1987, str. 44.

[3] UL L 267, 19.10.1977, str. 1.

[4] UL L 231, 15.8.1981, str. 41.

--------------------------------------------------

PRILOGA

Seznam prilog se spremeni na naslednji način:za Prilogo III se doda:"Dodatek: sliki 1 in 2",za Prilogo IV se doda besedilo:"Dodatek: slike 1 do 7".

Priloga I se spremeni na naslednji način:Točke 5.1.2 do 5.1.2.1.2 se nadomestijo z naslednjimi točkami:

"5.1.2 Kot zakrivanja za vsak stebriček ‚A’, kakor je opisano v točki 5.1.2.1, ne sme presegati 6° (glej sliko 3 v dodatku k Prilogi IV).

Kota zakrivanja stebrička ‚A’ na sopotnikovi strani, kakor je opisano v točki 5.1.2.1.2, ni treba določati, če sta stebrička nameščena simetrično glede na srednjo vzdolžno navpično ravnino vozila.

5.1.2.1 Kot zakrivanja vsakega stebrička ‚A’ se meri po navpični projekciji dveh vodoravnih presekov:

Presek 1 : poteka skozi točko Pm, določeno s presečiščem najbolj sprednjega roba stebrička ‚A’ z ravnino, ki je pravokotna na vzdolžno srednjo navpično ravnino vozila in oklepa z vodoravno ravnino kot 2° navzgor ter poteka skozi točko Pm, katere lega je določena v točki 5.3.1.1 (glej sliko 2 v dodatku k Prilogi IV).

Presek 2 : isti postopek se ponovi, le da je poševna ravnina nagnjena za 5° navzdol glede na vodoravno ravnino, ki poteka skozi točko Pm (glej sliko 2 v dodatku k Prilogi IV).

5.1.2.1.1 Kot zakrivanja stebrička ‚A’ na voznikovi strani je kot, ki nastane v ravnini pogleda in katerega kraka izhajata iz točke E2, in sicer je en krak tangenta na notranji rob preseka S1, drugi krak pa vzporednica s tangento iz točke E1 na zunanji rob preseka S2 (glej sliko 3 dodatka k Prilogi IV).

5.1.2.1.2 Kot zakrivanja stebrička ‚A’ na sovoznikovi strani je kot, ki nastane v ravnini pogleda in katerega kraka izhajata iz točke E3, in sicer je en krak tangenta na notranji rob preseka S1, drugi krak pa vzporednica s tangento iz točke E4 na zunanji rob preseka S2 (glej sliko 3 v dodatku k Prilogi IV)."

Točka 5.1.3 se nadomesti z naslednjim:

"5.1.3 V vidnem polju, ki je v območju 180° pred voznikom pod vodoravno ravnino skozi točko V1 in nad tremi ravninami, ki potekajo skozi točko V2, od katerih je prva pravokotna na ravnino X-Z in nagnjena navzdol za 4°, drugi dve pa sta pravokotni na ravnino Y-Z in nagnjeni navzdol za 4°, ne sme biti nobenega dela, ki bi zastiral voznikov pogled, razen stebričkov ‚A’, ločilnega profila fiksnega ali premičnega ventilacijskega okenca ali bočnega okna, zunanjih radijskih anten, vzvratnih ogledal in brisalcev vetrobranskega stekla (glej sliko 4 v Prilogi IV).

Naslednjih delov ne prištevamo med tiste, ki zakrivajo vidno polje:

- vgrajeni ali tiskani vodniki ‚radijskih anten‘, katerih širina ni večja od naslednjih vrednosti:

- vgrajeni vodniki: 0,5 mm,

- tiskani vodniki: 1,0 mm.

Ti vodniki ‚radijskih anten‘ ne smejo potekati skozi območje A, kakor je določeno v Direktivi 78/318/EGS o sistemih za brisanje in pranje stekle na motornih vozilih [1]. Vendar lahko potekajo skozi območje A trije vodniki ‚radijskih anten‘, če njihova širina ne presega 0,5 mm:

- vodniki naprav za ‚odleditev/sušenje‘ znotraj območja A z običajno ‚cikcak‘ ali sinusoidno obliko in naslednjimi merami:

- največjo vidno širino: 0,030 mm,

- največjo gostoto vodnikov:

- pri navpičnih vodnikih: 8/cm,

- pri vodoravnih vodnikih: 5/cm."

5.3.1.1 se nadomesti z naslednjim:

"5.3.1.1 Tabela II prikazuje osnovne koordinate za konstrukcijsko določen kot s 25° naklona za naslonjalo sedeža. Pozitivna smer koordinat je prikazana na sliki 1 v dodatku k Prilogi IV.

Točka Pm je presečišče premice P1, P2 in navpične vzdolžne ravnine, ki poteka skozi točko R.

TABELA II

Točka P | X | Y | Z |

P1 | 35 mm | – 20 mm | 627 mm |

P2 | 63 mm | 47 mm | 627 mm |

Pm | 43,36 mm | 0 mm | 627 mm" |

Točka 5.5.2 se nadomesti z naslednjim:

"5.5.2 Premica, ki spaja točki E1 in E2, se zavrti okrog točke P1 tako, da je tangenta iz točke E1 na zunanjem robu preseka S2 stebričkov A na voznikovi strani pravokotna na premico E1 -E2 (glej sliko 3 v dodatku k Prilogi IV)."

Točki 5.5.2.1 in 5.5.2.2 se črtata.Točka 5.5.4 se nadomesti z naslednjim:

"5.5.4 Premico E3-E4 je treba zavrteti okoli točke P2 tako, da je tangenta iz točke E4 na zunanjem robu preseka S2 stebričkov A na sovoznikovi strani pravokotna na premico E3-E4 (glej sliko 3 v dodatku k Prilogi IV)."

Točka 6.1.4 se nadomesti z naslednjim:

"6.1.4 Kot zakritja (glej točko 5.1.2) je treba meriti v poševnih ravninah, kakor je prikazano na sliki 2 dodatka k Prilogi IV. Razmerje med točkama P1 in P2, ki sta povezani s točkama E1 in E2 oziroma s točkama E3 in E4, je prikazano na sliki 5 v dodatku k Prilogi IV."

Točki 6.1.4.1 in 6.1.4.2 se nadomestita z naslednjim:

"6.1.4.1 Premico E1-E2 je treba nastaviti, kakor je opisano v točki 5.5.2. Nato je treba izmeriti kot zakrivanja stebrička A na voznikovi strani, kakor je določeno v točki 5.1.2.1.1.

6.1.4.2 Premico E3-E4 je treba nastaviti, kakor je opisano v točki 5.5.4. Nato je treba izmeriti kot zakrivanja stebrička A na sovoznikovi strani, kakor je določeno v točki 5.1.2.1.2."

Doda se naslednja nova točka 6.1.5:

"6.1.5 Proizvajalec lahko izmeri kot zakritja bodisi na vozilu ali na risbah. Če obstaja dvom, lahko tehnična služba zahteva preskuse na vozilu."

Priloga IV se spremeni na naslednji način:Pred slike se vstavi beseda"Dodatek".Slika 2 se nadomesti z naslednjo sliko 2:

+++++ TIFF +++++

Naslednja nova slika 3 se doda za sliko 2:

+++++ TIFF +++++

Slike 3, 4, 5 in 6 postanejo slike 4, 5, 6 in 7.

[1] UL L 81, 28.3.1978, str. 49.

--------------------------------------------------